FreeCol:Colopedia.concepts.taxes.description/ia

Al initio del joco, le Monarcha non carga impostos super tu receptas. Con le tempore, totevia, le Monarcha securmente augmentara le impostos de venditas pro un numero de motivos que tu pote trovar plus o minus convincente Cata vice que le Monarcha propone augmentar le impostos, tu pote refusar. In iste caso, un particular typo de benes essera boycottate, lo que significa que tu non plus potera acquirer o vender iste typo de benes in Europa, e usque a cento exemplares de iste typo de benes essera destruite per colonos infuriate in un de tu colonias.

Le boycotts pote esser levate per pagar tu impostos arretrate (isto costa car), o per le election de Jacob Fugger como membro del Congresso Continental.